CELEX: 62018CN0443
Language: el
Date: 2018-07-04 00:00:00
Title: Υπόθεση C-443/18: Προσφυγή της 4ης Ιουλίου 2018 — Ευρωπαϊκή Επιτροπή κατά Ιταλικής Δημοκρατίας

201808030352049952018/C 294/534432018CJC29420180820EL01ELINFO_JUDICIAL20180704394021Υπόθεση C-443/18: Προσφυγή της 4ης Ιουλίου 2018 — Ευρωπαϊκή Επιτροπή κατά Ιταλικής Δημοκρατίας
 ---documentbreak--- C2942018EL3910120180704EL0053391402Προσφυγή της 4ης Ιουλίου 2018 — Ευρωπαϊκή Επιτροπή κατά Ιταλικής Δημοκρατίας
   (Υπόθεση C-443/18)2018/C 294/53Γλώσσα διαδικασίας: η ιταλική
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: B. Eggers, D. Bianchi)
   
      Καθής: Ιταλική Δημοκρατία
   
      Αιτήματα
   
   Η προσφεύγουσα ζητεί από το Δικαστήριο:
   
            1)
         
         
            να διαπιστώσει ότι η Ιταλική Δημοκρατία,
            
                     —
                  
                  
                     παραλείποντας να διασφαλίσει, στην περιοχή περιορισμού, την άμεση αφαίρεση τουλάχιστον όλων των φυτών τα οποία έχει διαπιστωθεί ότι έχουν μολυνθεί από τον οργανισμό Xylella fastidiosa εφόσον βρίσκονται στην προσβεβλημένη περιοχή σε απόσταση 20 χιλιομέτρων από τα όρια αυτής της προσβεβλημένης περιοχής με το υπόλοιπο έδαφος της Ένωσης, παρέβη τις υποχρεώσεις που υπέχει από το άρθρο 7, παράγραφος 2, στοιχείο γ', της εκτελεστικής αποφάσεως (ΕΕ) 2015/789 (
                           1
                        )·
                  
               
                     —
                  
                  
                     παραλείποντας να διασφαλίσει, επίσης στην περιοχή περιορισμού, την παρακολούθηση της παρουσίας του οργανισμού Xylella fastidiosa με ετήσιες έρευνες στις κατάλληλες χρονικές περιόδους, παρέβη τις υποχρεώσεις που υπέχει από το άρθρο 6, παράγραφος 7, της εκτελεστικής αποφάσεως (ΕΕ) 2015/789·
                  
               
                     —
                  
                  
                     παραλείποντας, περαιτέρω, σε συνεχή βάση, να παρεμβαίνει άμεσα για την πρόληψη της εξαπλώσεως του οργανισμού Xylella fastidiosa, μέσω διαδοχικών παραβάσεων των ειδικών υποχρεώσεων που προβλέπει η απόφαση (ΕΕ) 2015/789 σχετικά με τις αντίστοιχες προσβεβλημένες περιοχές, πράγμα που επέτρεψε την επακόλουθη εξάπλωση της ασθένειας, παρέβη τις υποχρεώσεις που υπέχει από το άρθρο 6, παράγραφοι 2, 7 και 9, και από το άρθρο 7, παράγραφος 2, στοιχείο γ', και παράγραφος 7, της εκτελεστικής αποφάσεως (ΕΕ) 2015/789, τις υποχρεώσεις που υπέχει από το άρθρο 16, παράγραφος 1, της οδηγίας 2000/29/ΕΚ (
                           2
                        ) και από την υποχρέωση της καλόπιστης συνεργασίας την οποία προβλέπει το άρθρο 4, παράγραφος 3, της Συνθήκης για την Ευρωπαϊκή Ένωση·
                  
               
      
            2)
         
         
            να καταδικάσει την Ιταλική Δημοκρατία στα δικαστικά έξοδα.
         
      
      Ισχυρισμοί και κύρια επιχειρήματα
   
   Τα στοιχεία τα οποία έχει στη διάθεσή της η Επιτροπή, τα οποία στηρίζονται στις πληροφορίες που παρασχέθηκαν από την Ιταλική Δημοκρατία, οι έλεγχοι τους οποίους πραγματοποίησε η Επιτροπή, οι επιστημονικές γνώμες της Ευρωπαϊκής Αρχής για την Ασφάλεια των Τροφίμων (EFSA) και άλλων οργανισμών καταδεικνύουν καθυστερημένες έρευνες, σημαντικές καθυστερήσεις και παραλείψεις όσον αφορά την υλοτόμηση των προσβεβλημένων φυτών όχι μόνον κατά την ημερομηνία αποστολής της αιτιολογημένης γνώμης, αλλά και κατά την ημερομηνία ασκήσεως της παρούσας προσφυγής. Κατά συνέπεια, η Επιτροπή θεωρεί αποδεδειγμένη τη διαρκή και γενική παραβίαση εκ μέρους της Ιταλίας της υποχρεώσεως αποτροπής της εξαπλώσεως της ασθένειας κατά τα προβλεπόμενα στα ανωτέρω άρθρα.
   (
         1
      )	Εκτελεστική απόφαση (ΕΕ) 2015/789 της Επιτροπής, της 18ης Μαΐου 2015, σχετικά με μέτρα για την πρόληψη της εισαγωγής και της εξάπλωσης στην Ένωση του οργανισμού Xylella fastidiosa (Wells et al.) [κοινοποιηθείσα υπό τον αριθμό C(2015) 3415] (ΕΕ L 125, σ. 36).
   (
         2
      )	Οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (ΕΕ L 169, σ. 1).